open-index/open-wikipedia-markdown huggingface dataset:
פורמולה 1 עונת 1964

**עונת 1964** היא העונה ה-15 של אליפות הפורמולה 1 שאורגנה על ידי הפדרציה הבינלאומית לרכב (FIA). המאבק על תואר  אליפות הנהגים הוכרע רק במרוץ האחרון - ג'ון סורטיס זכה באליפות היחידה שלו בקריירה, בפער של 2 נקודות מגרהאם היל. קבוצת פרארי זכתה באליפות היצרנים בפעם השנייה.

## המרוצים בעונה

## תקציר העונה
המאבק על תואר האליפות היה צמוד לאורך העונה ולקחו בו חלק שלושה נהגים: ג'ים קלארק, ג'ון סורטיס וגרהאם היל. העונה הוכרעה רק בגרנד פרי מקסיקו, המרוץ האחרון בעונה. היל התעכב לאחר התנגשות עם לורנצו בנדיני מקבות פרארי. קלארק נאלץ לעצור בעקבות דליפת שמן בהקפה האחרונה. הצוות של קבוצת פרארי סימן לבנדיני לאפשר לסורטיס לעקוף אותו ולסיים במקום השני, דבר שהבטיח את זכייתו בתואר בפער של נקודה אחת לפני היל.

קארל גודין דה בופור נהרג במהלך האימון לקראת גרנד פרי גרמניה, כשהוא נוהג בפורשה 718.

## דירוג האליפות
### שיטת הניקוד
הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון 6 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה.

### דירוג הנהגים
הטבלה כוללת רק נהגים שצברו נקודות במהלך העונה

### דירוג היצרנים
עונה זאת הייתה העונה השביעית בה מתקיימת אליפות היצרנים. חלוקת הנקודות התבצעה בדומה לאליפות הנהגים. הניקוד ניתן ליצרן, בהתאם לתוצאה הגבוהה ביותר שהשיגו נהגי הקבוצה בכל מרוץ. 

## קישורים חיצוניים

* תוצאות מרוצי העונה באתר Formula1.com.
* סיכום העונה באתר MotorSport Magazine.

קטגוריה:עונות בפורמולה 1
קטגוריה:1964 בספורט
הר שורט

**הר שורט** (באנגלית: **Mount Short**) הוא הר הממוקם כ-2 קילומטרים מזרחית להר סקאלפטשר בחלקו העליון של קרחון רניק, באנטארקטיקה.

גובהו של ההר 2,110 מטרים מעל פני הים.

## היסטוריה
ההר מופה על ידי הסקר הגאולוגי של ארצות הברית באמצעות סקרים על הקרקע ובאמצעות תצלומי אוויר שבוצעו על ידי צי ארצות הברית בין השנים 1960–1964.
שמו של ההר ניתן לו על ידי הוועדה המייעצת לשמות אנטארקטיים, והוא נקרא על שם סגן-אלוף ג'ון ס. שורט (John S. Short), מפקד בצי האמריקאי במהלך מבצע הקפאה עמוקה (Operation Deep Freeze) בין השנים 1967–1968.

## קישורים חיצוניים
* הר שורט באתר הסקר הגאולוגי של ארצות הברית
* הר שורט באתר הגאזט האנטארקטי SCAR של ממשלת אוסטרליה

## הערות שוליים

שורט
שורט
קטגוריה:ערכים עם קואורדינטות
יאן ברוסה

**יאן ברוסה** (בצרפתית: **Ian Brossat**; נולד ב-23 באפריל 1980) הוא פוליטיקאי צרפתי יהודי, סגן ראש עיריית פריז.

## ביוגרפיה
ברוסה נולד בפריז. הוא בנו של אלן ברוסה, פילוסוף ופרופסור באוניברסיטת פריז, וסילביה קלינגברג, שהיגרה מישראל לצרפת בראשית שנות השבעים. סבו של ברוסה הוא מרקוס קלינגברג, אפידמיולוג, שכיהן כסגן מנהל המכון למחקר ביולוגי בישראל שהורשע בריגול למען ברית המועצות.

מאז 2008, הוא חבר במועצת העיר של פריז ומייצג את הרובע ה-18, נבחר מטעם המפלגה הקומוניסטית. הוא התמודד ללא הצלחה בבחירות לאספה הלאומית ב-2012 והפסיד לדניאל ואליאן.

## קישורים חיצוניים

* 

## הערות שוליים

קטגוריה:פוליטיקאים יהודים צרפתים
קטגוריה:קומוניסטים צרפתים
קטגוריה:פריז: אישים
קטגוריה:פוליטיקאים להט"בים
קטגוריה:צרפתים שנולדו ב-1980
אשכבה (תפילה)

**אשכבה** (גם **'השכבה**') היא תפילה הנאמרת על ידי יהודים מבני עדות המזרח ביום השנה לפטירה, לעילוי נשמת הנפטר.

ישנם שני נוסחים עיקרים, נוסח אחד ארוך, ונוסח נוסף קצר יותר. יש שכתבו שהנוסח הארוך נאמר על נפטר תלמיד חכם. ישנם שינויים מועטים בין הנוסחים הנפוצים בסידורי התפילה השונים.

מקור התפילה ונוסחיה השונים אינו ידוע בוודאות. אך הם מוזכרים כבר בסידורים החל משנת 1500 לערך.

## אטימולוגיה
מקור המילה 'השכבה' מופיע כמה פעמים במקרא בעניין פטירה, כך למשל בדברי יעקב שביקש שאחר פטירתו יקחהו לקבורה בארץ ישראל: , וכן בספר ישעיה .

בארמית, הביטוי מוזכר כ'אשכבה'. כך בתלמוד מוזכר יום פטירת רבי יהודה הנשיא כ'יומי דאשכבתיה דרבי' (=יום פטירת רבי).

## סדר הטקס
תפילת האשכבה נאמרת בדרך כלל על ידי השליח ציבור או הרב, לאחר לווית הנפטר או הנפטרת, או במהלך ימי השבעה, והעלייה לקבר.

כמו כן נאמרת התפילה ביום האזכרה, בימים בהם קוראים בתורה, כגון בשבת ובמועדים או בימי שני וחמישי, לאחר עלייה לתורה של קרובי הנפטר. בחלק מהקהילות היא נאמרת לאחר קריאת ההפטרה או מיד לאחר הכנסת ספר התורה חזרה לארון הקודש. יש אומרים את התפילה גם במהלך סעודת מצווה ביום השנה.

מנהג יהודי כורדיסטן לומר את התפילה כל יום במשך השנה לפטירה, ביום ובערב. וכן נוהגים לאומרה לאחר ברכת המזון.

## תוכן התפילה
בדומה לתפילת 'אל מלא רחמים' הנהוגה בקרב בני אשכנז, אף תפילה זו עניינה בקשה על נשמת הנפטר, שימצא מנוח לנפשו בגן עדן, ושתהא כפרה על פשעים ועוונות שאולי חטא בעודו בחיים, ויזכה להגיע לחיי העולם הבא.

רבי חיים ויטל בספרו שער המצוות, כתב בשם האר"י כי ראוי להימנע מהנוסח , מאחר שהדבר יכול לגרום רעה למת:

בשו"ת רב פעלים, כתב שכוונת האר"י להימנע מאמירות אלו הוא מחמת שיכול לבוא לידי קטרוג על המת. וכך כתב בספרו .

למרות דברי האר"י, כתב הרב פעלים שהמנהג לא השתנה: .

כאמור, ישנם כמה נוסחאות לטקס. נהוג לומר את הנוסח הארוך לתלמיד חכם, ואילו הנוסח הקצר לשאר האנשים. כמו כן ישנו נוסח אחד לאנשים ונוסח שונה לנשים.

הנוסח לנשים כולל פתיחה מפסוקים המדברים בשבח האישה, כדוגמת הפסוקים במשלי 

## קישורים חיצוניים

* 
* טקס אשכבה, אתר החברה קדישא.

## הערות שוליים

קטגוריה:תפילות ביהדות
קטגוריה:פטירה ואבל ביהדות
מפרץ רניק

**מפרץ רניק **(באנגלית: **Rennick Bay**) הוא מפרץ המצוי בשפכו של קרחון רניק אל הים בחוף פנל שבאנטארקטיקה.
קצהו המערבי של המפרץ הוא נקודת בלוסוב, וקצהו המזרחי הוא הדום הקרח סטאלינגר.

## היסטוריה
חלקו המזרחי של המפרץ התגלה מהספינה "טרה נובה", של משלחת טרה נובה, שחקרה את האזור בין השנים 1910–1913.

המפרץ מופה על ידי תצלומי אוויר שבוצעו על ידי צי ארצות הברית במהלך מבצע קפיצה גבוהה (מבצע היי ג'אמפ) בשנת 1947, וכן על ידי משלחת החקר האנטארקטית הסובייטית בשנת 1958.

## לקריאה נוספת
• John G. Weihaupt, **[https://web.archive.org/web/20180513081552/http://arctic.journalhosting.ucalgary.ca/arctic/index.php/arctic/article/view/3669/3644 Two Recently Discovered Glaciers, Antarctica]**

• Edmund Stump, **[https://books.google.co.il/books?id=tS-GueGKj68C&pg=PA7&lpg=PA7&dq=%22Rennick+Bay%22&source=bl&ots=5cDx9Ga3DF&sig=t3SBI8i4rvHGZo86AHtEv0msEto&hl=en&sa=X&ved=0ahUKEwjxjrGu9oDbAhXS-qQKHQwKBN0Q6AEIUDAI#v=onepage&q=%22Rennick%20Bay%22&f=false The Ross Orogen of the Transantarctic Mountains]**, P 7

## קישורים חיצוניים

* מפרץ רניק באתר הסקר הגאולוגי של ארצות הברית
* מפרץ רניק באתר גאזט SCAR של ממשלת אוסטרליה
* מפרץ רניק באתר הגאזט האנטארקטי של ממשלת אוסטרליה
* מפרץ רניק באתר הגאזט האנטארקטי של ממשלת ניו זילנד
* תצלום לוויין של מפרץ רניק
* מזג אוויר עדכני עבור מפרץ רניק

## הערות שוליים

קטגוריה:חוף פנל
רניק
קטגוריה:ערכים עם קואורדינטות
אאודי 100 קופה S

**אאודי 100 קופה S** (בגרמנית: **Audi 100 Coupé S**) היא מכונית ספורט בתצורת קופה מתוצרת יצרנית הרכב הגרמנית **[[אאודי]]** אשר יוצרה בין השנים 1969–1976.

סך הכול יוצרו 30,687 יחידות.

## "אאודי 100 קופה S"
,
* 2 דלתות
* 5 מושבים
* תאוצת דגם "אאודי 100 קופה S" בין 0–100 קמ"ש היא 10.0 שניות
* מתלים: קדמי - עצמאי, סליל קפיצי, אחורי: סרן חי, מוט פיתול
* היגוי: "rack and pinion"
### דגמים
* "100 Coupe S"
* "100 GL"
* "100 C1 Coupé"

## תמונות

קובץ:Audi 100 Coupe S 03.jpg | "אאודי 100 קופה S"
קובץ:Audi 100 Coupe S 02.jpg | "אאודי 100 קופה S"
קובץ:Audi 100 Coupe S 01.jpg | "אאודי 100 קופה S"
קובץ:Audi 100 C1 Coupé Front (2008-07-12) ret.JPG | "אאודי 100 קופה S" דגם "100 C1"
קובץ:Audi 100 C1 Coupé Heck (2008-07-12) ret.jpg | "אאודי 100 קופה S" דגם "100 C1"


## קישורים חיצוניים

* 

## הערות שוליים

קטגוריה:דגמי מכוניות שהושקו ב-1969
קטגוריה:מכוניות ספורט
קטגוריה:מכוניות קופה
100
קטגוריה:כלי רכב גרמניים
מרטין מרקז

**מרטין ג'וזף מרקז** (באנגלית: **Martin Joseph Marquez**; נולד ב-8 באוקטובר 1964) הוא שחקן בריטי.

מרקז ידוע בעיקר מהופעותיו בתפקיד ג'ינו פרימירולה, הברמן הראשי, בסדרת הדרמה קומית הבריטית "מלון בבילון". בין השנים 1993 ל-1995 גילם את דני פירס בסדרה "The Bill". ב-2002 שיחק בתפקיד ניל אופרת הסבון "איסטאנדרס". עוד הופיע מרקז בסדרה "דוק מרטין" לצדו של אחיו ג'ון מרקז, בתוכנית "המופע של קתרין טייט", בסדרה "Murder Most Horrid", וב-"Plastic Man".

## ביוגרפיה
מרקז נולד בקובנטרי שבווריקשייר לאב ספרדי ולאם אנגלייה. אביו עבד כמלצר במלון ריץ בקוסטה בראווה, ובהמשך כשהמשפחה עברה לבינלי וודס הוא פתח מסעדת פיש אנד צ'יפס. מרטין למד בבית הספר המלך הנרי השמיני בקובנטרי. הוא עבד כמאמן אישי וכברמן לפני שפתח בקריירת המשחק.

הופעתו הראשונה של מרקז בטלוויזיה הייתה בסדרה המשטרתית "The Bill" בה גילם את דמותו של סמל בילוש דני פירס. הוא שיחק בתפקידים קטנים בסדרות כגון "דוק מרטין", "המופע של קתרין טייט", "אליזבת הראשונה", "The Business", "איסטאנדרס" ו-"Bedtime". מ-2006 עד 2009 שיחק מרקז בתפקיד הברמן הראשי בסדרת הטלוויזיה "מלון בבילון". ב-2013 הופיע בסדרה הקומית של רשת ITV "החבר'ה מהלשכה" בתפקיד המאבטח פול.

מרקז מוכר גם מהופעותיו בתיאטרון, בין השאר שיחק בהפקה מחודשת של טרוור נאן למחזה "Anything Goes" משנת 2009 בה שיחק בתפקיד מונפייס מרטין, ובמחזה "Insignificance" מאת טרי ג'ונסון. הוא הופיע בצמד הקומי "האחים מרקז" יחד עם אחיו ג'ון מרקז. שני האחים גילמו אחים בפרק בסדרה "דוק מרטין". בנובמבר 2010 החל מרקז להופיע בתפקיד אביו של בילי במחזמר "בילי אליוט" בתיאטרון ויקטוריה פאלאס בווסט אנד שבלונדון.

באוקטובר 2013 החל להופיע בתפקיד קפטן דאנה הולמס במחזמר על פי הרומן "מעתה ועד עולם".

### חיים אישיים
למרקז יש שלושה בנים ושתי בנות. בתו רמונה מרקז ידועה מהופעתה בתפקיד קארן בסדרה הקומית "לא ממש סיטקום" (Outnumbered).

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:מחזאים אנגלים
קטגוריה:שחקני תיאטרון אנגלים
קטגוריה:אנגלים ממוצא ספרדי
קטגוריה:אנגלים שנולדו ב-1963
אלכסנדר שניידר (שחמטאי)

**אלכסנדר שניידר** (ברוסית: **Александр Шнейдер**; נולד ב-22 במאי 1962) הוא שחמטאי סובייטי-יהודי-אוקראיני בדרגת רב-אמן.

נכון לספטמבר 2025, מדורג במקום ה-45 באוקראינה לפי מד כושר

## ביוגרפיה
אלכסנדר שניידר נולד בלוהנסק (ברית המועצות, כיום באוקראינה). בשנים 1985-1983 הוא השתתף בתחרות אמנים צעירים של ברית המועצות ובשנת 1984 חלק מקומות 2–3 (ניצח אדוארד רוזנטליס). בשנת 1990 הוא השתתף באליפות ברית המועצות וחלק מקומות 10–11 עם סמיון דבויריס. בשנת 1991 הוא חלק מקומות 2–3 עם סם פאלאטניק בקולקטה.

בשנת 1990 הוענקה לשניידר דרגת רב-אמן.

בשנים 1993–2002 הוא היה חבר נבחרת המועדון המקומי באליפות אירופה למועדונים ובאליפות אוקראינה למועדונים (רוב התקופה לצד חברו ולדימיר גורביץ'). בשנת 1994 הם זכו במקום השלישי. באותה תקופה זה היה המועדון החזק באוקראינה שזכה 7 פעמים באליפות המדינה למועדונים.

מתגורר כיום בקייב.

## קישורים חיצוניים

קטגוריה:שחמטאים יהודים אוקראינים
קטגוריה:שחמטאים יהודים סובייטים
קטגוריה:רבי-אמנים אוקראינים
קטגוריה:רבי-אמנים יהודים
קטגוריה:קייב: אישים
קטגוריה:אוקראינים שנולדו ב-1962
סאנגיונג טרנססטאר

**סאנגיונג טרנססטאר** (באנגלית: **SsangYong Transstar**, בקוריאנית: **쌍용 트랜스타**) הוא אוטובוס מתוצרת יצרנית הרכב הקוריאנית **[[סאנגיונג]]** אשר יוצר בין השנים 1994–1998.

דגם ה"סאנגיונג טרנססטאר" נבנה על בסיס דגם מרצדס-בנץ 0404 של יצרנית הרכב הגרמנית מרצדס-בנץ.

## נתונים
* 45 נוסעים + נהג
* כניסה: 1 דלת
* מדרגות כניסה
* אוקטובר 1994: יצוא לירדן והרפובליקה הדומיניקנית
* אוקטובר 1996: יצוא לסין

## תמונות

קובץ:SsangYong SB85M Transstar.JPG | "סאנגיונג טרנססטאר"
קובץ:SsangYong TRANSSTAR SB85M.JPG | "סאנגיונג טרנססטאר"
קובץ:1997 Transtar S.jpg | "סאנגיונג טרנססטאר"
קובץ:1997 TranStar S Front.jpg | "סאנגיונג טרנססטאר"
קובץ:SsangYong.JPG | "סאנגיונג טרנססטאר"


## קישורים חיצוניים

* 

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-1994
קטגוריה:כלי רכב המיוצרים בקוריאה הדרומית
טרנססטאר
קרחון בלאק (אנטארקטיקה)

**קרחון בלאק** (באנגלית: **Black Glacier**) הוא קרחון רחב המהווה יובל של קרחון לילי. קרחון בלאק זורם לכיוון צפון ומזרח, ומהווה את הגבול הדרום מזרחי של הרי באוורס, בחוף פנל, בארץ ויקטוריה שבאנטארקטיקה.

גובהו של הקרחון 1,270 מטרים מעל פני הים.
## היסטוריה
הקרחון מופה לראשונה על ידי הסקר הגאולוגי של ארצות הברית, באמצעות סקרים ובאמצעות תצלומי אוויר שבוצעו על ידי צי ארצות הברית בין השנים 1960–1962.

שמו של הקרחון ניתן לו על ידי הוועדה המייעצת לשמות אנטארקטיים, והוא נקרא על שם רוברט פ. בלאק (Robert F. Black), גאולוג מאוניברסיטת ויסקונסין, אשר עמד בראש צוות המחקר האנטארקטי הגאולוגי שבוצע בקיץ 1960 מתחנת מקמרדו.

## קישורים חיצוניים
* קרחון בלאק באתר הסקר הגאולוגי של ארצות הברית
* תצלום לוויין של קרחון בלאק
* קרחון בלאק באתר מרכז המידע האנטארקטי של ממשלת אוסטרליה
* קרחון בלאק (ותצלומים של הקרחון) באתר הגאזט האנטארקטי של ממשלת ניו זילנד

## הערות שוליים

בלאק
בלאק
קטגוריה:ערכים עם קואורדינטות
קטגוריה:ארצות הברית באנטארקטיקה
תאוריית אלוורז

[שמאל|ממוזער|[לואיס אלוורז|לואיס (משמאל) ובנו וולטר אלוורז בגבול קרטיקון-פלאוגן בשנת 1981 בגוביו שבאיטליה.]]
לפי **תאוריית אלוורז** ההכחדה ההמונית של דינוזאורים ועוד יצורים חיים רבים אחרים במהלך הכחדת קרטיקון-פלאוגן נגרמה על ידי השפעותיו של התנגשות של אסטרואיד גדול בכדור הארץ. הראיות מצביעות על כך שלפני 65–66 מיליון שנה, אסטרואיד נפל על חצי האי יוקטן במקסיקו ויצר את מכתש צ'יקשולוב. ההשערה קרויה על שם אב ובנו, צוות המדענים לואיס ווולטר אלוורז, שהעלו השערה זו ב-1980.

## התנגדויות לתאוריה
תוצאות קידוח שנערך בחצי האי יוקטן בתחילת המאה ה-21 מעמידות בספק את הטענה כי המטאוריט שיצר את מכתש צ'יקשולוב אחראי להכחדה המונית. נמצא כי שכבת הכדוריות שנוצרה בעקבות נפילת המטאוריט קודמת לשכבת האירידיום בכ-300 אלף שנה וביניהן מצויים מאובנים מתקופה הקודמת להכחדת קרטיקון-שלישון, כך שמטאוריט זה קדם להכחדה ולא הכיל אירידיום. מכתש פגיעה של מטאוריט מאוחר המכיל אירידיום טרם נמצא.

תופעות העשויות לנבוע מהתנגשות המטאוריט יכולות להיגרם גם מסיבות אחרות:
* נוכחות האירידיום יכולה להיות מוסברת על ידי התפרצות געשית, המעלה מן המעטפת מאגמה המכילה אירידיום.
* קוורץ מעוות נמצא בכמה הרי געש בעולם ומתוארך לתקופות שונות.
* התפרצויות געשיות – ובעיקר התפרצויות-על – גורמות לענני אבק והפחתה בקרינת השמש ברמה עולמית.
התנגדות נוספת לתאוריה נובעת מהעדרה של שכבת פחם באמריקה הצפונית בגבול קרטיקון-שלישון, האמורה לאשר שרפה בקנה מידה נרחב.
מעדויות מאובנים עולה שהיעלמות מינים רבים חלה טרם פגיעת המטאוריט וכי התרחשות זו אירעה בשלבים. ייתכן ששלטון הדינוזאורים התקרב אל קצו טרם תקופת ההכחדה בשל שינויים אקלימיים, ועדיין התקיימו מינים אחדים של דינוזאורים בפלאוקן – בתוך השלישון.

## מחקרים מעודכנים – 2010–2016
בחודש מרץ 2010 אישר צוות בין-לאומי של מדענים את השערת האסטרואיד כגורם ההכחדה. צוות של 41 מדענים סקר 20 שנות ספרות מדעית וכך שלל תאוריות אחרות כגון געשיות מסיבית. הם טענו כי 10 עד 15 ק"מ של סלעי חלל פגעו בכדור הארץ בצ'יקשולוב. ההתנגשות שחררה אנרגיה השקולה לפיצוץ של כ-100 מיליון מגה-טון TNT (כ-100 טרה טון TNT), כלומר יותר ממיליארד פעמים האנרגיה של פצצות האטום שהוטלו על הירושימה ונגסאקי.

עד 2013 נטען שאירוע ההכחדה ההמונית קרה לפני 65 מיליון שנה, אבל מחקר משנת 2013 סיפק אומדן משוער של 66 מיליון שנים לפני זמננו.

פרויקט קידוח במרכז טבעת המכתש בוצע ב-2016. תוצאות הקידוח תמכו בתאוריית אלוורז. הקידוח באזור זה חשף ממצאי גרניט (סלע שנמצא עמוק בתוך האדמה) ולא קרקעית ים אופיינית. הגרניט עבר זעזוע, נמס ונפלט אל פני השטח בתוך דקות. נמצאו עדויות לכך שתנועה רחבת היקף של מי ים נגרמה מיד לאחר מכן, ממשקעי חול. הממצאים הראו גם היעדר כמעט מוחלט של גבס, סלע המכיל סולפט שככל הניתן לשער התאדה כתרסיס לאטמוספירה. יש בכך תמיכה בתאוריה לפיה השפעת הפגיעה הייתה נרחבת עד כדי יצירת טבעת בקוטר 180 ק"מ, הוצאת שכבת גרניט מקרום כדור הארץ, יצירת גלי מים והשלכת אדי סלעים מותכים וסולפט אל האטמוספירה. תפוצה גלובלית זו של אבק וסולפט הייתה בעלת השפעות גלובליות לטווח ארוך על האקלים (צניחה גלובלית בטמפרטורות) ועל שרשרת המזון.

## קישורים חיצוניים
* 

## הערות שוליים

קטגוריה:השערות מדעיות
קטגוריה:גאומורפולוגיה
קטגוריה:הכחדה המונית
קטגוריה:קרטיקון
קטגוריה:פלאוגן
ילדי הסתיו

**ילדי הסתיו** (באנגלית: **Children of the Fall**) הוא סרט אימה ישראלי שכתב וביים איתן גפני. זהו סרטו העלילתי השני באורך מלא של גפני כבמאי, לאחר צאת סרט הבכורה שלו "בשר תותחים" בשנת 2012.

הסרט הוקרן בישראל לראשונה במסגרת פסטיבל הקולנוע ירושלים ב-15 ביולי 2016. בשנת 2017 הוקרן במסגרת פסטיבל אוטופיה.

הסרט היה מועמד לפרס אופיר בטקס פרסי אופיר לשנת 2018.

## תקציר העלילה
בערב יום הכיפורים בשנת 1973, אל הקיבוץ עת רעים שבצפון ישראל, מגיעה **רייצ'ל סטרוד** (נועה מימן), לצורך התנדבות בקיבוץ. רייצ'ל, בת לאב ישראלי ולאם גויה, גדלה רוב חייה בחו"ל וכעת היא מעוניינת להתגייר ולעשות עלייה. היא נחרדת לגלות שהמציאות הישראלית איננה מה שקיוותה שתהיה וכבר ביומה הראשון שוקלת לעזוב, אך רכז המתנדבים בקיבוץ **ירון וינשטיין** (אקי אבני) מצליח לשכנע אותה להישאר. היא מצטרפת אל קבוצת המתנדבים שבקיבוץ, המורכבת מצעירים הוללים ממדינות שונות ברחבי העולם, הפוצחים במסע של כיף וחגיגת הנעורים הכולל סקס וסמים. רייצ'ל מנסה להשתלב בחברה הישראלית, אך המקומיים מפגינים חשדנות כלפיה וכלפי שאר המתנדבים והאידיליה הקיבוצית הופכת אט אט לסיוט קטלני.

## שחקנים ודמויות

## קישורים חיצוניים

;ביקורות
* Children of the Fall Review – This Israeli Slasher Gets Political, באתר Dread Central

## הערות שוליים

קטגוריה:סרטים בעברית
קטגוריה:סרטי אימה ישראליים
קטגוריה:סרטי מלחמת יום הכיפורים
קטגוריה:הקיבוץ בתרבות ובאמנות: סרטים
KM1500

**KM1500** היא משאית נושאת 2 טילי קרקע אוויר מסוג "Hyunmoo-3"  או מסוג "KM-SAM"  אשר יוצרה על ידי יצרנית הרכב "**[[קיה]]**" עבור הכוחות המזוינים של הרפובליקה של קוריאה.

דגם "KM1502" משמש כמוביל טנקים מסוג "K1 88-Tank"  בשרות משנת 2001.

## דגמים
* "Kia KM1500"
* "Kia KM1501" (ידוע גם בשם "Kia KM1001")
* "Kia KM1502" (ידוע גם בשם "Kia KM1002")
## "KM1500"
* צוות: 1+1
* הנעה 8x8
* נועדה לעמוד בתנאים סביבתיים קשים כגון חשיפה לקרינה אלקטרומגנטית
* שינוע במדרון של 60% (20% רוחבי) 
* שינוע במדרון צדדי - 40% 
* צעד אנכי - 0.6 מטר (Vertical step)
* חפירה - 1.8 מטר (Trench)
* צליחת נהר עד עומק של 76 ס"מ
* מורכבת בדגם ה"KM1500" מערכת ABS
* התקן בלימת אוויר
* טווח נסיעה - 700 ק"מ

## "KM1502"

* בשרות: משנת 2001
* צוות: 5+1
* הנעה 8x8
* משקל: 17.7 טון (ריק), כושר העמסה מקסימלי - 60 טון
* אורך - 9.7 מטר
* רוחב - 2.6 מטר
* גובה - 3.47 מטר
* מנוע: טורבו דיזל המפיק 450 כ"ס (מנוע מסוג "D6CA diesel")
* מהירות שיא - 80 קמ"ש
* טווח נסיעה - 400 ק"מ
* שינוע במדרון של 60% (28% רוחבי)
* צליחת נהר עד עומק של 76 ס"מ
* דגם ה-"KM1502" פועל בטווח נרחב של טמפרטורות חיצוניות: ממינוס C°32 מעלות, ועד C°50 + מעלות צלזיוס

## ראו גם
* קיה
* טיל קרקע-אוויר
## הערות שוליים

קטגוריה:משאיות
קטגוריה:כלי רכב צבאיים
קטגוריה:כלי רכב המיוצרים בקוריאה הדרומית
קטגוריה:קוריאה הדרומית: צבא וביטחון
קטגוריה:קיה
גלקסיית אנדרומדה I

**גלקסיית אנדרומדה I**, היא גלקסיה אליפסואידית ננסית שנמצאת בקבוצת הכוכבים אנדרומדה במרחק של כ-2.4 מיליון שנות אור ממערכת השמש והיא גלקסיית לוויין של גלקסיית אנדרומדה (M31).

## היסטוריה
לגלקסיה בהירות נראית מדרגה 12.7 והיא התגלתה בשנת 1972, יחד עם גלקסיית אנדרומדה II וגלקסיית אנדרומדה III על ידי סידני ון דר ברג, שחיפש גלקסיות לווייניות של גלקסיית אנדרומדה בתמונות שצולמו על ידי טלסקופ שמידט במצפה הכוכבים פאלומר בשנים 1970-1971. 

## מאפיינים
הגלקסיה נמצאת כ-3.2 מעלות מדרום למרכז גלקסיית אנדרומדה וכ-2.8 מעלות ממערב לכוכב μ (מו) באנדרומדה.
גודלה הזוויתי של הגלקסיה הוא כ-4 דקות קשת שממרחקה שקול לקוטר של כ-2,800 שנות אור. מסתה מוערכת בכ- מסות שמש, כרבע אלפית ממסת שביל החלב, אך מסת הכוכבים הנראים שבה היא רק כ- מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 4.5 מיליון מעוצמת ההארה של השמש והמתכתיות של כוכבי הגלקסיה היא כ-3.5% בלבד מהמתכתיות של השמש, כך שכוכבי הגלקסיה הם זקנים יחסית לכוכבים של שביל החלב או של גלקסיית אנדרומדה. הגלקסיה מקיפה את מרכזה של גלקסיית אנדרומדה במרחק שנע בין 190,000 שנות אור ובין 240,000 שנות אור בזמן הקפה של 1.6 מיליארד שנים. בשנת 2000 התגלה צביר כדורי יחיד שמקיף את הגלקסיה. לצביר בהירות מדרגה 21, שממרחקו שקול לעוצמת הארה של בערך פי 2,000 מעוצמת ההארה של השמש, ורדיוס זוויתי של כ-3 שניות קשת שממרחקו שקול לרדיוס של כ-35 שנות אור.

## קישורים חיצוניים

* 

## הערות שוליים

קטגוריה:קבוצת הכוכבים אנדרומדה
אנדרומדה I
אנדרומדה I
מייקל ויילדר

**מייקל ויילדר** (באנגלית: **Michael Wilder**) (נולד ב-17 באוגוסט 1962 בפילדלפיה) הוא שחמטאי יהודי-אמריקאי בדרגת רב-אמן.

## ביוגרפיה
מייקל ויילדר נולד בפילדלפיה. הוא סיים תואר JD במשפטים מאוניברסיטת מישיגן.

בשנת 1987 הוא סיים במקום השלישי באליפות ארצות הברית ובתחרות בינלאומית בלונדון. בשנת 1988 הוא זכה באליפות ארצות הברית בשחמט.

במהלך שנות ה-80 של המאה ה-20 הוא השתתף בתחרויות בינלאומיות רבות. בניו יורק הוא סיים במקומות 3–4 בשנת 1977, 3-2 בשנת 1979 ו-3–5 בשנת 1982. בלונדון הוא חלק מקומות 1–2 בשנת 1987 ו-3–6 בשנת 1988.

ויילדר היה חבר בנבחרת ארצות הברית בשחמט באליפות העולם לגיל עד 26. בשנת 1983 הנבחרת סיימה במקום הרביעי ובשנת 1985 במקום השני.

ויילדר הפסיק להשתתף בתחרויות בשנת 1989 והתרכז בקריירה במשפטים.

## קבלת דרגות בינלאומיות
* 1980 - אמן בינלאומי
* 1988 - רב-אמן.

## קישורים חיצוניים

קטגוריה:שחמטאים יהודים אמריקאים
קטגוריה:רבי-אמנים אמריקאים
קטגוריה:אלופי ארצות הברית בשחמט
קטגוריה:בוגרי בית הספר למשפטים באוניברסיטת מישיגן
קטגוריה:אמריקאים שנולדו ב-1962
אאודי רודג'ט

**אאודי רודג'ט** (בגרמנית: **Audi Roadjet**) היא מכונית קונספט, 5 דלתות האצ'בק מתוצרת יצרנית הרכב הגרמנית **[[אאודי]]** אשר הוצגה בשנת 2006.

## "אאודי רודג'ט"
,
* 5 דלתות האצ'בק
* 4 נוסעים (2 כורסאות מלפנים, 2 כורסאות מאחור)
* הנעה כפולה 4x4 (לפי דרישה)
* תאוצת דגם "אאודי רודג'ט" בין 0–100 קמ"ש היא 6.4 שניות

## ראו גם
* אאודי רוזמאייר
* אאודי נובולארי קוואטרו
* אאודי קוואטרו קונספט
* אאודי שוטינג ברייק

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-2006
קטגוריה:מכוניות משפחתיות
קטגוריה:מכוניות קונספט
ר
קטגוריה:רכבי שטח ופנאי גדולים
קטגוריה:כלי רכב גרמניים
גלקסיית אנדרומדה II

**גלקסיית אנדרומדה II**, היא גלקסיה אליפסואידית ננסית שנמצאת בקבוצת הכוכבים דגים על הגבול עם קבוצת אנדרומדה במרחק של כ-2.1 מיליון שנות אור ממערכת השמש והיא גלקסיית לוויין של גלקסיית אנדרומדה (M31). לגלקסיה בהירות נראית מדרגה 11.7 והיא התגלתה בשנת 1972, יחד עם גלקסיית אנדרומדה I וגלקסיית אנדרומדה III על ידי סידני ון דר ברג, שחיפש גלקסיות לווייניות של גלקסיית אנדרומדה בתמונות שצולמו על ידי טלסקופ שמידט במצפה הכוכבים פאלומר בשנים 1970-1971. 

## מאפיינים
הגלקסיה נמצאת כ-2.6 מעלות מדרום-מזרח לכוכב מיראך וכ-4.5 מעלות מצפון-מערב לגלקסיית המשולש.
גודלה הזוויתי של הגלקסיה הוא כ-3.5 דקות קשת שממרחקה שקול לקוטר של כ-2,200 שנות אור. מסתה מוערכת בכ- מסות שמש, כרבע אלפית ממסת שביל החלב, אך מסת הכוכבים הנראים שבה היא רק כ- מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 9.4 מיליון מעוצמת ההארה של השמש והמתכתיות של כוכבי הגלקסיה היא כ-2% בלבד מהמתכתיות של השמש, כך שכוכבי הגלקסיה הם זקנים יחסית לכוכבים של שביל החלב או של גלקסיית אנדרומדה. רוב כוכבי הגלקסיה נוצרו בתקופה שהחלה לפני 9 מיליארד שנים והסתיימה לפני כ-6 מיליארד שנים, אך קיימת בה גם אוכלוסיית כוכבים קטנה שגילה עולה על 10 מיליארד שנים. הגלקסיה מקיפה את מרכזה של גלקסיית אנדרומדה במרחק שנע בין 480,000 שנות אור ובין 765,000 שנות אור בזמן הקפה של 6.6 מיליארד שנים.

## קישורים חיצוניים
* 

## הערות שוליים

קטגוריה:קבוצת הכוכבים דגים
אנדרומדה II
אנדרומדה II
רחוב מלכי ישראל (ירושלים)

**רחוב מלכי ישראל** הוא רחובה המרכזי של שכונת גאולה בירושלים.

## סקירה כללית
אורכו של רחוב מלכי ישראל הוא קילומטר אחד. תחילתו ממזרח בכיכר השבת, וסיומו ברחוב שרי ישראל. בחציו המזרחי משמש הרחוב כמרכז מסחר ובילוי לציבור החרדי בירושלים. חציו זה מכיל בעיקר חנויות ודוכני מזון, בנקים, מרפאות, מספרות לגברים, סלוני פאות, חנויות ביגוד, חנויות כל-בו, ספרים, מוזיקה יהודית ותשמישי קדושה. בחלקו המערבי הוא מכיל מספר מוסדות ציבור ובתי כנסת.

הרחוב קרוי על שם מלכי ישראל, כחלק משמות הרחובות באזור.

משני עברי הרחוב נמצאות השכונות החרדיות: כרם אברהם, שכונת הבוכרים, נוה צבי, וגאולה בצפון, ואחווה, זיכרון משה ומקור ברוך בדרום.
[ממוזער|[לוח זיכרון לישעיהו קרישבסקי במקום הפיגוע.]]
באוקטובר 2015, בפיגוע דריסה ודקירה שאירע ברחוב במהלך גל הטרור הפלסטיני (2015–2016), נרצח ישעיהו קרישבסקי.

## מוסדות ואתרים ברחוב
* מוסדות יקירי ירושלים
* ישיבת באר התלמוד
* מתיבתא תפארת ישראל ובית הכנסת המרכזי של חסידות בויאן
* סמינר בית מלכה
* בית היתומים שנלר
* מרכז בית יעקב למורות (-הסמינר ה"חדש")
* משכנו הישן של המכון הגיאולוגי לישראל בקצה מחנה שנלר
* ישיבת פורת יוסף (בפינת רחוב יוסף בן מתתיהו)
* בית המדרש המרכזי הישן של חסידות גור (בפינת רחוב רלב"ח)
* ישיבת חיי עולם
* בית כנסת של חסידות קומרנה (משמש כשטיבלאך)
* מוסדות ירים משה

## ראו גם
* גאולה
* כיכר השבת

## קישורים חיצוניים

## הערות שוליים

*
קטגוריה:גאולה (ירושלים)
מלכי ישראל, רחוב (ירושלים)
סתיו בגר

**סתיו בגר** (נולד ב-21 באוקטובר 1991) הוא מפיק מוזיקלי, מעבד, מלחין, זמר ומנהל אמנותי ישראלי.

בין הפקותיו הידועות השיר שני משוגעים – להיטו של הזמר הים תיכוני עומר אדם, ו-Toy של הזמרת נטע ברזילי – השיר שייצג את ישראל וזכה באירוויזיון 2018, שכתב, הלחין, הפיק ועיבד עם דורון מדלי.

שותף בכתיבת ובהלחנת השיר הוריקן של הזמרת עדן גולן, שהגיע למקום החמישי באירוויזיון 2024.

## ביוגרפיה
בגר נולד במושב דור לענת בגר ולאלברט בגר. הוא אחיינו של הזמר והגיטריסט מני בגר. אביו, אלברט בגר, הוא סקסופוניסט ג'אז, מרצה באקדמיה בירושלים, בעל תואר שני ודיסקוגרפיה של 15 אלבומים. את הזיקה למוזיקה קיבל סתיו בבית, ובגיל 14 החל ללמוד סאונד, סינתזה ותכנות אצל מורים פרטיים. בגיל 17–20 יצר מוזיקת טכנו ותקלט במסיבות במועדונים הגדולים בארץ. לאחר שהכיר את תום לואיס, די ג'יי נוסף בז'אנר הטכנו, הם חברו לפרויקט משותף בשם Kick The Habit. ההרכב ניגן דאבסטפ, אלקטרו ומוזיקת בייס, ובמשך חמש שנות קיומו פרסם מוזיקה בלייבלים בארצות הברית, באוסטרליה ובאנגליה והשיג עשרות מיליוני צפיות ברשת.

### כמפיק ויוצר
לאחר מספר שנים כמוזיקאי תחת הרכבים וכותרות שונות החל לעבוד כמעבד, מפיק ומלחין של מוזיקת פופ. בתחילה עבד כטכנאי הקלטות עבור המפיק ינון יהל, לו עזר בהפקת השיר "גולדן בוי" של נדב גדג'. לאחר שיצא לדרכו העצמאית כמפיק וכמלחין, הפיק את הלהיט "זנזיבר" של טליסמאן, שזכה למיליוני צפיות, הגיע לראש המצעד השבועי של גלגלצ, וסימן את תחילת דרכו בתעשייה. מאז הפך סתיו בגר לאחד הכוחות המשמעותיים ביותר במוזיקה הישראלית, כששניים משיאיו נרשמים ב-2018 - כתיבתו, הלחנתו והפקתו של השיר "שני משוגעים" של עומר אדם, שהגיע למקום ראשון במצעד השנתי של גלגלצ, וכתיבתו, הלחנתו והפקתו של השיר "Toy" של נטע ברזילי, שזכה עבור ישראל באירוויזיון 2018. ב-30 במאי 2018, בגר זכה בפרס הוקרה מטעם דירקטוריון אקו"ם על הישג יוצא דופן בזירה הבינלאומית עם השיר "Toy", לצד דורון מדלי, נטע ברזילי ואבשלום אריאל. בנוסף בגר כתב והלחין עוד שירים לברזילי: "Bassa Sababa" ו-"Nana Banana". בגר כתב, הלחין והפיק את סינגל הבכורה של ים רפאלי שיצא לאור ביולי 2018 "שהכאב ימצא לו חברים".

בשנת 2020 הלחין ביחד עם נתן גושן, את השיר "Roots", אחד מארבעת השירים שהתמודדו על ייצוג ישראל באירוויזיון 2020.

ב-10 בפברואר 2022 הוציא את שירו הראשון כזמר, "הסדקים זה כל היופי" אותו כתב, הלחין והפיק.

ב-3 באוגוסט 2023 הוציא את הסינגל "כל יום מחדש".

במקביל להיותו מפיק מוזיקלי, סתיו בגר כתב והלחין להיטים רבים, בהם "למה ככה עצובה" של עידן רייכל, "חיים מאושרים" של נתן גושן ועדן בן זקן ו-"סיבובים" של עדן חסון.

## חיים אישיים
בגר ניהל זוגיות עם לירון כרקוקלי, חברה בצמד כרקוקלי, אותו מפיק ומנהל מוזיקלית.

## שירים בולטים

## קישורים חיצוניים

* 
* 

## הערות שוליים

קטגוריה:מוזיקאים ישראלים
קטגוריה:מלחינים ישראלים
קטגוריה:מפיקים מוזיקליים ישראלים
קטגוריה:פזמונאים ישראלים
קטגוריה:דור (מושב): אישים
קטגוריה:ישראלים שנולדו ב-1991
ורטן ממיקוניאן

**ורטן ממיקוניאן** (בארמנית: **Վարդան Մամիկոնյան**; בפרסית אמצעית: **Wardān**; 387–451) הוא קדוש ארמני, מצביא, גיבור לאומי וקדוש מעונה של הכנסייה הארמנית. נודע כמי שהנהיג את הצבא הארמני בקרב אווריאר נגד האימפריה הסאסאנית. פסליו מעטרים ערים ארמניות מרכזיות ועל שמו נקראות כנסיות רבות, בהן St. Vartan Armenian Cathedral, הקתדרלה הארמנית בניו יורק.

## תולדות חייו
נולד בכפר ארטשט (בארמנית: Արտաշատ; ביוונית עתיקה: Ἀρτάξατα) שליד העיר מוש (כיום בטורקיה). אביו השתייך לאחת ממשפחות האריסטוקרטיה העליונות, אמו הייתה בתו של הקתוליקוס יצחק (ראש הכנסייה הארמנית בראשית המאה החמישית). בשנת 432 מונה למפקד הכללי של הכוחות הצבאיים של האימפריה הסאסאנית (ששלטה בארמניה) וזומן לבירת האימפריה, קטסיפון, לפי מדיניותו של שליט האימפריה, יזדגרד השני, שביקש לקרב אליו את העילית של בני הלאומים השונים ולכפות עליהם את דת הזורואסטריות הפרסית. עם שובו לארמניה ב-450 התכחש ורטן לדת הזורואסטריות והחל להוביל את המרד הארמני למען הכרה אימפריאלית בנצרות הארמנית, שפולחנה דוכא וכנסיותיה נהרסו, ולמתן חופש דת לארמנים לקיים את אמונתם הנוצרית.

## קרב אווריאר
ב-26 במאי 451 התרחש קרב בין צבא האימפריה הסאסאנית לבין הארמנים. תאודוסיוס השני, קיסר האימפריה הביזנטית הבטיח לסייע לארמנים ולתמוך בהם, אך הוא מת וכוחותיו לא הגיעו לשדה הקרב באווריאר שבמישור וספורקן (ליד ימת ואן). הצבא הארמני מנה כ-60,000 איש והיה מורכב מאנשי העם הפשוט, אך הונהג על ידי בני אצולה שזכו להכשרה צבאית ובהם פרשים שנחשבו לכוח צבאי מעולה. הצבא האימפריאלי הפרסי, מנגד, היה גדול פי שלושה וכלל יחידות מאומנות ומיומנות שכללו גם פילי מלחמה. לאחר לחימה אמיצה ונחושה מן הצד הארמני, נוצחו לבסוף הארמנים וורטן עצמו הוצא להורג יחד עם שמונה מקציניו. על מנת לכבות כליל את אש המרד, השליך השליט יזדגרד השני את האצולה הארמנית לכלא ומינה מושל תקיף. אולם אש המרד לא כבתה ומחתרת ארמנית המשיכה לפעול במשך עשרות שנים, מונהגת על ידי אחיינו של ורטן, והן ממיקוניאן. ב-484 הביא המרד הארמני לחתימת הסכם עם השליט הסאסאני בלש (אחיו ויורשו של פירוז הראשון, בנו של יזדגרד השני), אשר התיר חופש דת לארמנים, התיר להם לבנות מחדש את כנסיותיהם ואף מינה את והן ממיקוניאן למושל ארמניה. לאור זאת רואים הארמנים בקרב אווריאר ניצחון וחוגגים את ה-26 במאי כחג דתי.

## בתו
בתו, שושניק (בארמנית: Շուշանիկ; בגאורגית: შუშანიკი) נולדה בשנת 440 לערך. היא נישאה לאציל גאורגי שפנה נגד הנצרות, אימץ את הזורואסטריות וביקש לכפות את האמונה על אשתו. הוא עינה אותה עד מוות, כאשר היא מסרבת לקבל על עצמה אמונה זרה. שושניק נחשבת לקדושה מעונה בכנסייה הגאורגית האורתודוקסית ובכנסייה הארמנית. החיבור "מות הקדושים של המלכה שושניק הקדושה" מאת יאקוב צורטאוולי, הוא החיבור הקדום ביותר בשפה הגאורגית. באיקונוגרפיה מתואר ורטן פעמים רבות כורע ברך לפני מזבח, לבוש כלוחם, עם בתו לצדו.

## קישורים חיצוניים

* St. Vartan The Warrior And His Companions, אתר הכנסייה הארמנית
* The War of Vartan, אתר תרבות ארמני. מאמר מאת James R. Russell, אוניברסיטת קולומביה, 1981
* 

## הערות שוליים

קטגוריה:קדושים ארמנים
קטגוריה:ארמנים
קטגוריה:ארמניה: היסטוריה
קטגוריה:גיבורים לאומיים
קטגוריה:ילידי 388
קטגוריה:נפטרים ב-451
אדוארד רוזנטליס

**אדוארד רוזנטליס** (בליטאית: **Eduardas Rozentalis**; נולד ב-27 במאי 1963) הוא שחמטאי ליטאי-ישראלי בדרגת רב-אמן.

## ביוגרפיה
אדוארד רוזנטליס נולד בווילנה, ליטא. אימו הייתה אלופת ליטא בשחמט לנשים וגם אביו היה שחמטאי בצעירותו. בשנת 1984 רוזנטליס ניצח באליפות ברית המועצות לצעירים.

הוא היה אלוף ליטא בשנים 1981, 1983 ו-2002. בשנות ה-80 של המאה ה-20 הוא התחיל להשתתף בתחרויות בינלאומיות. בשנת 1989 הוא זכה במקום שלישי בתחרות בתל אביב במסגרת המכביה השלוש-עשרה.

הוא זכה במקום שלישי גם ב-2017 במכביה העשרים.

הוא היה חבר נבחרת ליטא באולימפיאדת השחמט ובאליפות אירופה לנבחרות.

בשנת 1987 השיג דרגת אמן בינלאומי ובשנת 1991 דרגת רב-אמן.

החל מ-2002 הוא חבר בקבוצת מועדון הפועל כפר סבא בליגה הלאומית.

בשנת 2009 הוא סיים במקום החמישי באליפות ארצות הברית הפתוחה (ניצח בן פיינגולד).

בשנת 2015 רוזנטליס זכה במקום השני באליפות העולם לסניורים (50+). בשנת 2017 הוא סיים במקום הרביעי בתחרות ביוון (אחרי יבגני לוין).

בשנת 2016 פרסם ספר שחמט "החילופין הנכונים במשחק הסיום".

## אדוארד רוזנטליס ב[[אולימפיאדת השחמט]]
בשנים 1992–2016 השתתף רוזנטליס ב-11 אולימפיאדות שחמט:

## קישורים חיצוניים

* ריאיון עם אדוארד רוזנטליס, באתר צ'סדום, 13 בפברואר 2008 (באנגלית)

## הערות שוליים

קטגוריה:שחמטאים יהודים סובייטים
קטגוריה:רבי-אמנים ישראלים
קטגוריה:שחמטאים יהודים ליטאים
קטגוריה:מחברי ספרי שחמט ישראלים
קטגוריה:ישראלים ילידי ברית המועצות
קטגוריה:ישראלים שנולדו ב-1963
Tranquility Base Hotel & Casino

**Tranquility Base Hotel & Casino** הוא אלבום האולפן השישי של להקת האינדי רוק הבריטית ארקטיק מאנקיז.

## רשימת רצועות

כל השירים נכתבו על ידי סולן הלהקה, אלכס טרנר.

## קישורים חיצוניים

* 
* 
* 
* 

קטגוריה:אלבומי ארקטיק מאנקיז
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
פרסי סוף השנה של NXT

**פרסי סוף השנה של NXT** (באנגלית: **NXT Year-End Award**) הוא טקס חלוקת פרסים המוענקים על ידי ארגון ההיאבקות האמריקאי, ה-WWE, בדומה לאוסקר, לגראמי ולפרסי הסלאמי של ה-WWE. הפרסים ניתנים למתאבקים המתחרים/התחרו ב-NXT במהלך השנה החולפת. במסגרת חלוקת הפרסים נערכו שש גרסאות. החלטת הזוכים נקבעת על ידי האוהדים שמצביעים דרך אתר אינטרנט. בשנת 2015, ההצבעה נערכה באתר הרשמי של ה-WWE, אך בשנים שבאו לאחר מכן ההצבעה נערכה בטוויטר. הזוכים בפרסים מקבלים גביע בצורת פעמון זהב ופטיש המוטמע לצידו.

## מהדורות
### פרסי סוף השנה של NXT לשנת 2015

הזוכים בפרסים פורסמו ב-13 בינואר 2016 בתוכנית *[[NXT Wrestling|NXT]]*. ההצבעות נערכו באתר הרשמי של ה-WWE.

הזוכים נרשמו בראש כל קטגוריה בכתב **מודגש**.

### פרסי סוף השנה של NXT לשנת 2016

הזוכים בפרסים פורסמו באירוע NXT TakeOver: San Antonio, שהתקיים ב-28 בינואר 2017. ההצבעות נערכו בטוויטר.

הזוכים נרשמו בראש כל קטגוריה בכתב **מודגש**.

### פרסי סוף השנה של NXT לשנת 2017

הזוכים בפרסים פורסמו באירוע NXT TakeOver: Philadelphia, שהתקיים ב-27 בינואר 2018. ההצבעות נערכו בטוויטר.

הזוכים נרשמו בראש כל קטגוריה בכתב **מודגש**.

### פרסי סוף השנה של NXT לשנת 2018

הזוכים בפרסים פורסמו במופע המקדים לאירוע NXT TakeOver: Phoenix, שהתקיים ב-26 בינואר 2019. ההצבעות נערכו בטוויטר.

הזוכים נרשמו בראש כל קטגוריה בכתב **מודגש**.

### פרסי סוף השנה של NXT לשנת 2019

הזוכים בפרסים פורסמו בפרק של התוכנית *[[NXT Wrestling|NXT]]*, שהתקיים ב-1 בינואר 2020. ההצבעות נערכו בטוויטר.

הזוכים נרשמו בראש כל קטגוריה בכתב **מודגש**.

### פרסי סוף השנה של NXT לשנת 2020

הזוכים בפרסים פורסמו בפרק של התוכנית *[[NXT Wrestling|NXT]]*, שהתקיים ב-30 בדצמבר 2020. ההצבעות נערכו באתר הרשמי של ה-WWE.

הזוכים נרשמו בראש כל קטגוריה בכתב **מודגש**.

## שיאים
* הכי הרבה זכיות - ג'וני גרגאנו (5)
* הכי הרבה זכיות בשנה אחת - אדם קול (4, 2019)
* הכי הרבה זכיות בקרב השנה - ג'וני גרגאנו (3)
* הכי הרבה מועמדויות - ג'וני גרגאנו (18)
* הכי הרבה מועמדויות בשנה אחת - ריקושט (8, 2018)
* הכי הרבה מועמדויות למתחרה הכללי של השנה - אסקה (3)
* הכי הרבה מועמדויות לקרב השנה - ג'וני גרגאנו (9)
* הכי הרבה מועמדויות לקרב השנה בשנה אחת - סשה בנקס (2015), פיט דאן (2018) וריקושט (2018) (5)
* האירוע עם כמות המועמדויות הגדולה ביותר לקרב השנה - NXT TakeOver: Toronto (4, 2016)
* האליפות עם כמות המועמדויות הגדולה ביותר לקרב השנה - אליפות ה-NXT (12)
* האליפות עם כמות המועמדויות הגדולה ביותר לקרב השנה בשנה אחת - אליפות הנשים של NXT (5, 2015)

## הערות שוליים

קטגוריה:WWE NXT
טורניר אליפות בריטניה (WWE)

**טורניר אליפות בריטניה** (באנגלית: **United Kingdom Championship Tournament**) הוא אחד מאירועי השלם וצפה של ארגון ההיאבקות, ה-WWE, ומשודר אחת לשנה בערוץ של ה-WWE Network. האירוע נערך לראשונה בשנת 2017 ונפרס על פני יומיים בבלקפול, אנגליה. שנה לאחר מכן, הוחלט שהאירוע יוזז מאמצע חודש ינואר לאזור עונת הקיץ, אך עדיין יתפרס על פני יומיים והפעם יתקיים בלונדון, כשהאירוע עצמו צולם בתאריכים ה-18 וה-19 ביוני 2018, ושודר שבוע לאחר מכן, בתאריכים ה-25 וה-26 ביוני 2018.

## תאריכים ואולמות

## קישורים חיצוניים
* 

## הערות שוליים

קטגוריה:מופעי ה-WWE
טורניר אליפות בריטניה (2017)

**טורניר אליפות בריטניה (2017)** (באנגלית: **United Kingdom Championship Tournament 2017**) היה אחד מאירועי השלם וצפה של ארגון ההיאבקות, ה-WWE, ששודר בערוץ של ה-WWE Network. האירוע התפרס על פני יומיים בין התאריכים 14 ל-15 בינואר 2017, כשבערב הראשון התקיימו הקרבות של הסיבוב הראשון, בעוד שהערב השני כלל את כל שאר הקרבות כולל קרב הגמר. הטורניר נערך באולם האמפרס בולרום בבלקפול, לנקשייר, אנגליה.

## רקע

ב-15 בדצמבר 2016 ב-O2 ארנה, טריפל H הודיע שבחודש ינואר ארגון ה-WWE יכתיר את אלוף בריטניה הראשון של ה-WWE. הכתרת האלוף נקבעה לאחר אירוע בן יומיים ב-14 וב-15 בינואר, כטורניר בן 16 משתתפים על אליפות בריטניה. האירוע שודר בערוץ ה-WWE Network.

## משתתפים

### מחליפים

המשתתפים האלה הוכרזו לטורניר, אך לא נבחרו בין 16 המשתתפים הסופיים. הם היו משתתפים ששימשו כגיבוי במקרה והיו פציעות של אחד מ-16 המשתתפים הסופיים, מה שלא קרה בפועל.

## תוצאות
### 14 בינואר

### 15 בינואר

### מהלך הטורניר
[שמאל|200px|ממוזער|הזוכה בטורניר ואלוף בריטניה הראשון של ה-WWE, [טיילר בייט]]

ב-9 בינואר 2017 פורסמו באתר הרשמי של ה-WWE ההתמודדויות שצפויות להיערך במהלך הטורניר.

הגבלות הזמן היו:

* סיבוב ראשון: 15 דקות
* רבע גמר: 20 דקות
* חצי גמר: 30 דקות
* גמר: ללא הגבלת זמן

## צוות שידור

## תוצאה לאורך זמן

ב-15 במאי 2017 התקיים אירוע ספיישל על אליפות בריטניה, ששודר ארבעה ימים לאחר מכן. באפריל 2018, ה-WWE הודיעו על קיומו של אירוע שני במסגרת טורניר אליפות בריטניה, שייערך ב-18 וב-19 ביוני באולם הרויאל אלברט הול.

## קישורים חיצוניים
* 

## הערות שוליים

קטגוריה:אירועי שלם וצפה של ה-WWE בשנת 2017
קטגוריה:2017 בממלכה המאוחדת
יחסי אוקראינה – הממלכה המאוחדת

**יחסי אוקראינה–הממלכה המאוחדת**, הם יחסי החוץ בין אוקראינה לבין הממלכה המאוחדת.

## טבלת השוואה

## היסטוריה
לאחר מלחמת העולם השנייה, אישר ראש ממשלת בריטניה קלמנט אטלי גיוס אוקראינים לעבוד בבתי החרושת בלנקשייר ובחממות בלאה ואלי (מידלסקס/אסקס). מספר גדול של אוקראינים (בעיקר עקורים מן המחנות בגרמניה) הגיעו לבריטניה. האוקראינים שולבו בבריטניה כעובדים וולונטריים אירופיים, בעוד שבויי מלחמה אוקראינים מהצבאות הפולניים והגרמניים שוחררו והתיישבו גם בערים הגדולות של בריטניה.

ראש ממשלת בריטניה מרגרט תאצ'ר ביקרה באוקראינה ביוני 1990, כאשר היא הייתה חלק מברית המועצות.

אחרי שקיבלה אוקראינה עצמאות מברית המועצות באוגוסט 1991, כוננו יחסים דיפלומטיים בין אוקראינה והממלכה המאוחדת ב-10 בינואר 1992.

עד שנת 2005, נשיאי אוקראינה ביקרו פעמיים בבריטניה; בפברואר 1993 ובדצמבר 1995. ראש ממשלת בריטניה ביקר באוקראינה באפריל 1996. היחסים בין המדינות השתפרו במהלך 2008-2009. ובאותה שנה, נשיא אוקראינה ויקטור יושצ'נקו ביקר בבריטניה שלוש פעמים; במאי ובאוקטובר 2008 ובינואר 2009.
[ממוזער|שר החוץ הבריטי, [ויליאם הייג, עם שר החוץ האוקראיני, ליאוניד קוזארה, בלונדון, 13 במאי 2013.]]
היחסים בין בריטניה ואוקראינה כיום קרובים מאוד, ומתקיימים ביקורים קבועים בין המדינות, ודיאלוג פוליטי נרחב במגוון סוגיות בינלאומיות.

מאז תחילת המהפכה האוקראינית פרו-רוסית, תמכה בריטניה באופן פעיל באוקראינה, ואף גינתה בפומבי את הפעולות הרוסיות. בריטניה תומכת בצירוף אוקראינה לאיחוד האירופי ולנאט"ו.

מאז תחילת 2014 התקיימו המפגשים הבאים: פגישה בין ראש ממשלת אוקראינה, ארסני יאצניוק ושר החוץ הבריטי ויליאם הייג במהלך ביקורו באוקראינה (3 במרץ), ראש ממשלת אוקראינה יאצניוק נפגש עם ראש ממשלת בריטניה, דייוויד קמרון בשולי פסגת האיחוד האירופי בבריסל (6 במרץ); פגישה בין נשיא אוקראינה פטרו פורושנקו עם ראש ממשלת בריטניה, דייוויד קמרון במהלך הטקסים לציון 70 שנים לפלישה לנורמנדי, כמו גם מספר פגישות בין שרי החוץ של שתי המדינות.
מאז תחילת מלחמת רוסיה-אוקראינה, ובמיוחד בעקבות הפלישה הרוסית ב-2022, היחסים היו הדוקים ביותר שכן בריטניה סיפקה כמויות גדולות של סיוע צבאי, הומניטרי, פיננסי ומודיעיני לאוקראינה. אוקראינה והממלכה המאוחדת, יחד עם פולין הסכימו ליצור הסכם ביטחון משולש בתחילת 2022. במהלך ביקור באוקראינה באפריל, פגש ראש ממשלת בריטניה בוריס ג'ונסון את נשיא אוקראינה וולודימיר זלנסקי והציע להקים "חבר העמים האירופי". ההתאחדות המוצעת תהיה איחוד כלכלי ופוליטי שיכלול את אוקראינה, ליטא, פולין, אסטוניה, לטביה וטורקיה

## יחסים תרבותיים וכלכליים
בריטניה היא שותפת הסחר העיקרית של אוקראינה, והמשקיעה החמישית הגדולה ביותר באוקראינה.

מפקד האוכלוסין בבריטניה 2001 נרשמו 11,913 אנשים שנולדו באוקראינה כתושבי בריטניה.

## יחסים דיפלומטיים
אוקראינה מחזיקה בבריטניה שגרירות בלונדון, וקונסוליה כללית באדינבורו. מאידך, בריטניה מחזיקה באוקראינה שגרירות בקייב בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטריה–אוקראינה

**יחסי אוסטריה–אוקראינה** הם יחסי החוץ בין אוסטריה לבין אוקראינה. שתי המדינות כוננו יחסים דיפלומטיים בשנת 1992.

## היסטוריה
מבחינה היסטורית, חלק גדול של מערב אוקראינה (גליציה, קרפטיה וצפון בוקובינה) היו חלק מהאימפריה האוסטרו-הונגרית, ונמצאים כיום בשטחי מחוז לבוב, מחוז איוואנו-פרנקיבסק, מחוז טרנופול, מחוז צ'רנוביץ וזקרפטיה.

במהלך מלחמת העולם הראשונה אוקראינה נכבשה על ידי מעצמות המרכז, ובתוכם גם כוחות אוסטריים, אשר הדפו את הבולשביקים מחוץ למדינה.

הסכם ברסט-ליטובסק בשנת 1918 היה ההסכם הבינלאומי העיקרי הראשון שבו הופיעה אוסטריה כאומה.

באוקטובר 1998, נשיא אוקראינה ליאוניד קוצ'מה ביקר באופן רשמי באוסטריה, ובמאי 2000, נשיא אוסטריה תומאס קלסטיל ביקר באוקראינה.

## קישורים חיצוניים

* משרד החוץ האוסטרי: רשימה של הסכמים בילטראליים עם אוקראינה (בגרמנית)
* שגרירות אוסטריה בקייב (גרמנית ואוקראינית)
* שגרירות אוקראינה בווינה

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוקראינה–סין

[ממוזער|265x265 פיקסלים|הקונסוליה הכללית ב[אודסה, אוקראינה.]]
**יחסי אוקראינה–סין** הם יחסי החוץ בין אוקראינה לבין סין. היחסים הדיפלומטיים בין המדינות כוננו בשנת 1992.

## שיתוף פעולה כלכלי
יחסי הסחר בין המדינות התגברו מאז 2008, וחברות סיניות מעוניינות להשקיע בבניית כביש טבעת סביב קייב, בבניין מספר גשרים על פני הדנייפר. סין מתכוונת לספק הלוואה של 25 מיליון יואן (כ-3.7 מיליון דולר) לאוקראינה. במהלך מגפת השפעת באוקראינה בשנת 2009, ממשלת סין העניקה סיוע לאוקראינה בשווי כולל של 3.5 מיליון יואן ($500,000) וסיפקה התקני אבחון, מסכות, משקפיים, כפפות, ואמצעים אחרים של הגנה לאוקראינה.

אוקראינה החליפה את ארצות הברית, כיצואנית הגדולה ביותר של תירס לסין.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארצות הברית – ג'יבוטי

**יחסי ארצות הברית–ג'יבוטי** הם היחסים הדו-צדדיים בין ארצות הברית לבין ג'יבוטי.

## היסטוריה
באפריל 1977 הקימה ארצות הברית קונסוליה כללית בג'יבוטי, ועם עצמאות ג'יבוטי ביוני 1977, העלתה את מעמד שליחותה לשגרירות. שגריר ארצות הברית הראשון ברפובליקה של ג'יבוטי הגיע באוקטובר 1980. במהלך העשור האחרון, ארצות הברית הייתה ספקית עיקרית של סיוע הומניטרי להקלה על רעב, ומימנה חסות על שירותי בריאות, חינוך, ממשל תקין ותוכניות סיוע ביטחוני בג'יבוטי.

ג'יבוטי אפשרה לצבא ארצות הברית, כמו גם לצבא של מדינות אחרות, גישה לנמלי התעופה ולמתקני התעופה שלה. ממשלת ג'יבוטי תומכת מאוד באינטרסים של ארצות הברית ושל המערב, בפרט במהלך מלחמת המפרץ בשנים 1990–1991 ולאחר פיגועי 11 בספטמבר 2001. ב-2002 הסכימה ג'יבוטי לארח נוכחות צבאית אמריקנית במחנה למונייה, המונה כיום כ-4,000 איש. אנשי השירות בארצות הברית, מספקים תמיכה הומניטרית בפיתוח, סיוע ביטחוני וסיכולי טרור לאנשים ולממשלות של קרן אפריקה ותימן. כקורבן של פיגועי טרור בינלאומיים קודמים, הנשיא ממשיך לנקוט עמדה פרואקטיבית נגד הטרור. "העובדה שאנו מקדמים בברכה את כוחות ארצות הברית בארצנו מראים את תמיכתנו בשלום הבינלאומי ובשלום באזורנו", אמר נשיא ג'יבוטי, איסמאעיל עומאר גואלה. "אנו עושים זאת למען שלום בעולם ושלום באפריקה". שגרירת ארצות הברית לג'יבוטי היא גיטה פאסי.

בשנת 2014, הגיעה ארצות הברית להסכם ארוך טווח עם ממשלת ג'יבוטי כדי להמשיך להשתמש במחנה למונייה. הצבא האמריקני משתמש גם במסלולי המראה בחלקים נידחים יותר של המדינה לצורך פעולות מזל"ט מחוץ לבסיס ההסכם, הנשיא ברק אובמה אף התחייב להגדיל את הסיוע הכספי לג'יבוטי, ואף לעזור להרחיב את כישורי ההדרכה וסיוע החוץ.

## ראו גם
* יחסי החוץ של ארצות הברית
* יחסי ארצות הברית-אתיופיה
* יחסי אריתריאה-ארצות הברית

## קישורים חיצוניים

* ההיסטוריה של יחסי ג'יבוטי–ארצות הברית
* השגרירות של ארצות הברית בג'יבוטי

## הערות שוליים

קטגוריה:ערכים ללא קטגוריות פיזיות - יחסי חוץ
הר ולקאם

**הר ולקאם** (באנגלית: **Welcome Mountain**) הוא הר גבוה המתנשא מעל סביבתו, הממוקם דרומית-מזרחית להר סות'ארד בנונאטאקי אאוטבק באנטארקטיקה.

להר שלוש פסגות, שהגבוהה בהן מתנשאת לגובה של 2,505 מעל פני הים.

## היסטוריה
ההר התגלה על ידי משלחת הסקר האמריקאית החוצה את אדמת ויקטוריה (U.S. Victoria Land Traverse party) בין השנים 1959–1960.

ההר נקרא בשם זה (ולקאם - מילולית "ברוכים הבאים") מאחר שהיה ההר הראשון שראתה המשלחת, לאחר שלושה חודשים של הליכה במישור שטוח.

## לקריאה נוספת
• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA144&lpg=PA144&dq=%22Welcome+Mountain%22+Antarctica&source=bl&ots=PEmokVyh_w&sig=Dr59Q3rDq_o9PAznqnH3tHCI7C0&hl=en&sa=X&ved=0ahUKEwjX2_WotYPbAhUNmbQKHQSyAJ84ChDoAQhNMA0#v=onepage&q=%22Welcome%20Mountain%22%20Antarctica&f=false The Transantarctic Mountains: Rocks, Ice, Meteorites and Water]**, PP 109 - 110

• Edmund Stump, **[https://books.google.co.il/books?id=tS-GueGKj68C&pg=PA272&lpg=PA272&dq=%22Welcome+Mountain%22+Antarctica&source=bl&ots=5cDxaEg-FE&sig=A9c9CL6I0kPgDgq-O-ZRiecOAgY&hl=en&sa=X&ved=0ahUKEwjX2_WotYPbAhUNmbQKHQSyAJ84ChDoAQhKMAw#v=onepage&q=%22Welcome%20Mountain%22%20Antarctica&f=false The Ross Orogen of the Transantarctic Mountains]**, PP 17-18

## קישורים חיצוניים
* הר ולקאם באתר הסקר הגאולוגי של ארצות הברית
** מפת אזור הר ולקאם שהוכנה על ידי הסקר הגאולוגי של ארצות הברית
* הר ולקאם באתר הגאזט האנטארקטי של ממשלת אוסטרליה
* תצלום לוויין של הר ולקאם

## הערות שוליים

ולקאם
ולקאם
קטגוריה:ערכים עם קואורדינטות
חטוף (סרט, 2017)

**חטוף** (באנגלית: **Kidnap**) סרט מתח אמריקאי משנת 2017 עם האלי ברי בתפקיד הראשי.

זה הסרט השני שלה העוסק בחטיפה לאחר "הקריאה" משנת 2013.

## תקציר העלילה
קרלה דייסון (האלי ברי) היא אם יחידנית המגדלת את בנה פרנקי בן השש (סייג' קוריאה) ועובדת למחייתה כמלצרית בדיינר בניו אורלינס.

לאחר גמר המשמרת בדיינר היא לוקחת את פרנקי לבלות בפארק העירוני. היא משוחחת עם עורך הדין שלה בענייני משמורת על פרנקי ובתום השיחה היא רואה שפרנקי איננו וגם לא עונה לקריאותיה.

לבסוף היא מבחינה באישה שגוררת את פרנקי ומכניסה אותו בכוח למכונית פורד מוסטנג ירוקה. המכונית מתחילה לנסוע וקרלה נתלית עליה עד שהיא נזרקת לכביש. היא מצליחה להגיע למכוניתה ומכאן מתחיל מרדף ארוך אחרי החוטפים.

לאחר מרדף ארוך נעצרת מכונית החוטפים וממנה יוצאת האישה המזהה עצמה בשם מרגו (כריס מגין) ודורשת 10.000$ מקרלה. היא נכנסת למכוניתה של קרלה ומורה לה לנסוע בעקבות מכוניתו של חברה החוטף (ליו טמפל). בעברם במנהרה היא תוקפת את קרלה אך זו מצליחה להתגבר עליה ולהשליכה מהרכב.

החוטף ממשיך בנסיעתו ומעורב בתאונת דרכים שלאחריה הוא יוצא מהרכב עם פרנקי. קרלה מגיעה לתחנת משטרה ומתקבלת בקרירות. היא מסתכלת בקיר המלא תמונות של ילדים נעדרים ומחליטה לוותר על עזרת המשטרה ולהמשיך את המרדף בעצמה.

היא מצליחה לעצור נהג ומספרת לו על המרדף. הם מזהים את מכונית החוטף אך הוא פוגע בהם במכוניתו. הנהג נהרג ומכונית החוטף נעצרת.

קרלה הפצועה זוחלת למכונית אך פרנקי לא שם. החוטף פותח עליה באש אך היא משחררת את מעצורי הרכב שמידרדר ופוגע בעץ. המכה הורגת את החוטף. קרלה שולפת את ארנקו ובו כתובתו.

היא מגיעה לבית ביער ומבחינה במרגו נכנסת לאסם. לאחר שהיא מזעיקה את המשטרה כשהיא מתגנבת לאסם היא קוראת לפרנקי שעונה לה כי הוא בקומה העליונה עם שתי בנות חטופות.

מרגו שומעת את הקולות ומחפשת את קרלה ובנה המתחבאים בנחל מתחת לגשר עץ. קרלה דוחפת את מרגו למים ומטביעה אותה.

הם חוזרים לאסם ולפתע מופיע שם גבר מזוקן עם רובה. קרלה מספרת לו את סיפור החטיפה והוא אומר שיש להוריד את הבנות מלמעלה, בשנייה האחרונה מבינה קרלה שהגבר הזה הוא ראש הכנופיה היות שלא סיפרה לו על הבנות והיא הורגת אותו במכת מעדר.

לבסוף מגיעים השוטרים וקרלה מתפרסמת כגיבורת היום משום שחשפה רשת עולמית של מבריחי ילדים.

## קישורים חיצוניים
* 

* קדימון לסרט חטוף, באתר יוטיוב

קטגוריה:סרטי 2017
קטגוריה:סרטים באנגלית
קטגוריה:סרטי מתח אמריקאיים
קטגוריה:סרטי פשע אמריקאיים
קטגוריה:סרטים שצולמו בלואיזיאנה
הר טובקאל

**הר טובקאל** (בערבית: **توبقال**; בברברית: **ⵜⵓⴱⴽⴰⵍ** או **ⵜⵓⴱⵇⴰⵍ**) הוא הר במרכז מרוקו, ברכס "האטלס הגבוה" שבהרי האטלס, כ-63 ק"מ דרומית למרקש. ההר מתנשא לגובה של 4,167 מטרים, והוא ההר הגבוה ביותר בהרי האטלס, במרוקו בפרט ובצפון אפריקה ובעולם הערבי בכלל, ומהווה יעד תיירותי פופולרי, כחלק מהפארק הלאומי טובקאל .

## תיירות בהר ובסביבתו
בחורף, ההר מושך אליו גולשי סקי, בייחוד באתר הסקי "אוקיימדן". בחודשי הקיץ, ההר מהווה מוקד למטפסי הרים ולמטיילי טרקים. מספר מסלולי טרק שונים מוליכים אל ההר דרך הכפרים הברבריים שבסביבתו, ואורכים בין 7 שעות לתשעה ימים.
במורדות ההר שוכן אגם טיפני. בכפר הברברי ארומד, נמצא קברו של סידי שמהרוש, הנחשב על ידי המקומיים למסוגל לגירוש שדים.
בדרך אל ההר מצויים מספר כפרים ברבריים, בהם: אימליל , ארומד, טאשדירית, טיסלדאי ואמסוזרט.

ההעפלה הראשונה הידועה של מטפסים לפסגת ההר התרחשה ב-12 ביוני 1923.

## קישורים חיצוניים

* 

## הערות שוליים

קטגוריה:מרוקו: גאוגרפיה
טובקאל
טובקאל
השקמה של זכאוס

**השקמה של זכאוס** המוכרת גם בשם **שקמת זַכַּי** הוא עץ שקמה הנמצא במרכזה של העיר יריחו סמוך לכיכר אל ג'ומזה. על פי המסורת הנוצרית זכאוס המוכס  טיפס על העץ על מנת לראות את ישוע.

השקמה העתיקה מהווה אתר תיירות צליינית חשוב ביריחו יחד עם קרנטל.

בברית החדשה מוזכר העץ כחלק מהסיפור על כיצד גאל ישוע את זַכַּי המוכס העשיר, והשיבו מדרכו הרעה:

הנרי בייקר טריסטראם, מהחוקרים האירופיים הראשונים שהגיעו לארץ ישראל במאה ה-19 וסייר ביריחו ב-1864, כתב ביומנו: "למרות נדירותו לא נעלם העץ לגמרי מכיכר יריחו, שהרי מצאנו שני עצים זקנים בגיא הקטן הסמוך לחורבות"

## קישורים חיצוניים

## הערות שוליים

קטגוריה:יריחו
קטגוריה:ישו
קטגוריה:עצים עתיקים בארץ ישראל
קטגוריה:עצים מפורסמים
הרי באוורס

**הרי בָּאווֶרְס** או **הרי בָּאוּאֶרְס** (באנגלית: **Bowers Mountains**) היא קבוצת הרים באנטארקטיקה.

## גאוגרפיה
אורכם של הרכסים 145 קילומטרים ורוחבם 56 קילומטרים.

ההרים משתרעים לכיוון צפון - דרום. מצפונם נמצא חוף פנל, וההרים גובלים בקרחונים רניק, קאנהאם, בלק ולילי.

### הרי הרכס

הרכס כולל את ההרים והאתרים הבאים:

## היסטוריה

ההרים התגלו לראשונה בפברואר 1911, מסיפון האונייה טרה נובה בה הפליגה המשלחת אנטארקטיקה הבריטית (משלחת טרה נובה) (Terra Nova), בפיקודו של לוטננט הארי פנל, ולימים ניתן להם השם "גבעות באוארס" (Bowers Hills) על שם הנרי רוברטסון באוארס אשר נספה עם יתר חברי משלחתו של קפטן רוברט פלקון סקוט, בחזרתם מן הקוטב הדרומי ב-1912.

הרכס מופה באמצעות סקרים של הסקר הגאולוגי של ארצות הברית שבוצעו בין השנים 1962–1963, ובאמצעות תצלומי אוויר שבוצעו על ידי צי ארצות הברית בין השנים 1946-1947 ו-1960-1962.בעקבות מיפוי האזור התברר שלא מדובר בגבעות, אלא ברכסי הרים שגובהים מגיע ל-2,600 מטרים, ובהתאם שונה שם ההרים ל"הרי באוורס".

## לקריאה נוספת
• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA116&lpg=PA116&dq=%22Bowers+Mountains%22&source=bl&ots=PEmokWsc2x&sig=xnrReZPvfHb44tmsQRS_3Vm--CU&hl=en&sa=X&ved=0ahUKEwimh6_BwoPbAhWM-aQKHcj6Brs4ChDoAQgsMAI#v=onepage&q=%22Bowers%20Mountains%22&f=false The Transantarctic Mountains: Rocks, Ice, Meteorites and Water]**, P 116-119

• Edmund Stump, **[https://books.google.co.il/books?id=tS-GueGKj68C&pg=PA48&lpg=PA48&dq=%22Bowers+Mountains%22&source=bl&ots=5cDxaFaWJF&sig=xV6YugyHI8OOGmuQKEPIQ4IWC6E&hl=en&sa=X&ved=0ahUKEwimh6_BwoPbAhWM-aQKHcj6Brs4ChDoAQgkMAA#v=onepage&q=%22Bowers%20Mountains%22&f=false The Ross Orogen of the Transantarctic Mountains]**, PP 48, 61, 71-72

## קישורים חיצוניים
* הרי באוורס באתר הסקר הגאולוגי של ארצות הברית
* הרי באוורס באתר הגאזט האנטארקטי של ממשלת ניו זילנד
* הרי באוורס באתר הגאזט האנטארקטי של ממשלת אוסטרליה
* הרי באוורס באתר גאזט SCAR של ממשלת אוסטרליה
* תצלום לוויין של הרי באוורס
* מזג אוויר עדכני עבור הרי באוורס

## הערות שוליים

באוורס
באוורס
קטגוריה:ערכים עם קואורדינטות